มีเม็ดนูนๆอยู่ตรงข้างๆกับแคมเล็ก แต่อยู่ด้านแคมใหญ่ เป็นสีเนื้อ จับจะรู้สึกเจ็บ ด้านขวาเม็ดจะใหญ่กว่าด้านซ้าย อาการแบบนี้คืออะไรคะ
สวัสดีค่ะ การวินิจฉัยที่เป็นไปได้1.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ2.ตุ่มแพ้จากการสัมผัส อาจจะคันด้วยได้3.หูดเช่นหูดหงอนไก่ หูดข้าวสุก4.มีการอุดตันของต่อมตรงบริเวณอวัยวะเพศ ชื่อต่อมบาร์โทลิน5.รูขุมขนอักเสบและอุดตันบริเวณอวัยวะเพศการแยกโรคต้องอาศัยการตรวจร่างกายร่วมด้วยค่ะ การรักษาขึ้นกับการวินิจฉัยเป็นหลัก โดยอาจรักษาได้ด้วยยาทาหรือยาฆ่าเชื้อที่ตรงกับโรคนั้นๆค่ะ สังเกตอาการ ถ้าตุ่มใหญ่ขึ้น เจ็บมากขึ้น หรือมีลักษณะบวมแดงเหมือนอักเสบ มีไข้สูง ให้ไปพบแพทย์ อาจจะเป็นแพทย์ผิวหนังหรือสูตินรีแพทย์การดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจจะติดเชื้อตามมาได้ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน